laion/Wikipedia-Exotic huggingface dataset:
Roja vald

Roja vald on Läti vald Kuramaal Talsi piirkonnas. Vald piirneb sama piirkonna Mērsragsi, Dundaga, Kolka, Ārlava, Lube ja Vandzene vallaga. Valla pindala on 200 km². 2016. aasta seisuga elas seal 4115 inimest. Valla keskus on Roja küla, haldushoone asub aadressil Zvejnieku iela 3. Aastal 1945 moodustati Lubezere valla aladele Rojupe külanõukogu, vald likvideeriti aastal 1949. Aastal 1950 liideti Rojupe külanõukoguga osa likvideeritavate Jaunciemsi ja Jūrmala külanõukogu aladest, aastal 1954 suurem osa Lubezere külanõukogust, aastal 1963 aga osa Kaļķi külanõukogust. Aastal 1969 sai Rojast alev, ülejäänud osa Rojupe külanõukogust nimetati aga Roja alevi maaterritooriumiks. Aastal 1991 kaotas Roja alevi staatuse, Roja alevi maaterritoorium ja Roja küla ühendati aga Roja vallaks. 2009. aastal moodustati Roja ja Mērsragsi vallast Roja piirkond. Aastal 2010 oli Roja vallas 4400 elanikku. 2011 eraldati Roja piirkonnast Mērsragsi valla alad ja moodustati Mērsragsi piirkond. Aastal 2021 liideti Roja piirkond Talsi, Dundaga ja Mērsragsi piirkonnaga uueks Talsi piirkonnaks. Senisest piirkonnast kujunes üks uue omavalitsusüksuse valdadest. Muinsusmälestistest on riikliku kaitse all Purciemsi muinasasula, Kaltene kiriku altar ja orel. Kohaliku kaitse all on Ģipka kirik, Roja muinaskalmed, hiiepaik Baķi Kirikumägi ja Tromeļise lossiks kutsutav keskaegsete kindlustiste piirkond. Kõrgeim koht asub Rojast idas (23,5 m). Tähtsaim jõgi on Roja jõgi. Looduskaitse all on Rude külas kasvav kadakas ümbermõõduga 0.95 m, tamm ümbermõõduga 4.95 m, talude Jāņkalni2, Jāņkalni ning Birziņsirmi juures kasvavad põlispuud, Mellsilsi ristimännid, Pūrciemsi mänd, Mežapļavase tamm, Kaltene rannamoodustised, Kaltene mäed, lisaks veel kuus nimetut põlispuud. Valda jääb 161 hektari suurune Ģipka hoiuala, osaliselt ka Ģipka soiste niitude hoiuala. Valla rannik jääb Riia lahe läänekalda kaitstavale merealale. Aastal 2011 moodustasid piirkonna elanikest lätlased 92,8 % ja venelased 3,8 %. Valla külad: Ülejäänud piirkonna elanikud elasid külade koosseisu mitte kuuluvates taludes. Ģipka kirik Žocene Liivi lahe rand Kaltene kirik Kaltene rand Kaltene mäed Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Latvijas iedzīvotāju skaits pašvaldībās (pagastu dalījumā). Iedzīvotāju reģistra statistika uz 01.01.2016, Pilsonības un migrācijas lietu pārvalde. Rojas novads Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0. Valsts kultūras pieminekļu aizsardzības inspekcija, vaadatud 27.12 2018 Valsts kultūras pieminekļu aizsardzības inspekcija, vaadatud 05.09 2017 Latvijas īpaši aizsargājamām dabas teritorijām dabas datu pārvaldības sistēmā OZOLS, vaadatud 05.09 2017 Ethnic composition of Latvia 2011 Vietvārdu datubāze, vaadatud 21.05 2020 Piirkonna koduleht
525

◄ | 5. sajand | 6. sajand | 7. sajand | ► ◄ | 490. aastad | 500. aastad | 510. aastad | 520. aastad | 530. aastad | 540. aastad | 550. aastad | ► ◄◄ | ◄ | 521 | 522 | 523 | 524 | 525 | 526 | 527 | 528 | 529 | ► | ►► 525. aasta Vana-Rooma konsuliteks olid Flavius Theodorus Philoxenus ja Anicius Probus. Dionysius Exiguus tegi ettepaneku kasutada ajaarvamiseks süsteemi anno Domini. Esimest korda mainiti Konstanzi linna. ... ...
Leonie Swann

Leonie Swann (pseudonüüm; sündinud 1975 Dachaus) on saksa kriminaalromaane kirjutav kirjanik. Swann on õppinud Münchenis filosoofiat, psühholoogiat ja inglise kirjandust. Ta on elanud pikka aega Pariisis ja elab praegu Berliinis. Tema debüütromaanis "Glennkill", mis ilmus 2005. aastal, tegutsevad ja lahendavad mõrvu inimeste asemel lambad. Ootamatus võtmes kirjutatud "lambakriminull" pälvis ülemaailmse tähelepanu. Raamatut osteti ainuüksi Saksamaal umbes 1,5 miljonit eksemplari ja teos tõlgiti 30 keelde. 2010. aastal ilmus kirjaniku teine romaan "Garou. Ein Schaf-Thriller". "Glennkill" – "Glennkill: Ein Schafskrimi", 2005; eesti keeles: Atlex, 2009. ISBN 9789949441693 2006 – Saksa kriminaalkirjanduse auhind Friedrich-Glauser-Preis parima debüütteose kategoorias Leonie Swann. Prima Vista Leonie Swann. Krimi-couch Leonie Swann. Prima Vista Intervjuu "Interview mit Leonie Swann" Youtube: Leonie Swann oma romaanist ERR arhiiv: järjejutt - Leonie Swann "Glennkill" I-V Tiina Jõgeda. Leonie Swann. Glennkill. Eesti Ekspress : Areen, 28. jaanuar 2010, lk B10 Sulev Oll. Lambakari asub ise oma karjuse tapmist uurima. Maaleht, 4. veebruar 2010, lk 28 Lambakari uurib karjuse tapmist. Maaleht, 6. veebruar 2010 Piret Pääsuke. Und oodates ära loe lambaid, vaid lambakriminulli! Postimees : Raamat, 18. veebruar 2010, lk 10 Leonie Swann "Glennkill". Blogi Bukahooliku märkmed, 26. märts 2010 Mari Peegel. Leonie Swann: ehk oli eelmises elus lammas. Eesti Päevaleht, 23 aprill 2010 Kaarel Kressa. Leonie Swann: ehk olin eelmises elus lammas... (intervjuu). Eesti Päevaleht, 23 aprill 2010. lk 12 Leonie Swann – Glennkill. Lambakriminull (2009). Blogi loterii, 24 aprill 2010 Ave Mattheus. Swann lõhub stereotüüpe. Eesti Päevaleht, 21. mai 2010, lk 12 Mari Klein. Proua uurija, te olete lammas. Lugu, 2010 nr 3, lk 17 Leonie Swann "Glennkill". Blogi Tõnise lugemispäevik, 19 jaanuar 2012
Thomas R. Marshall

Thomas Riley Marshall (14. märts 1854 North Manchester, Indiana – 1. juuni 1925 Washington) oli Ameerika Ühendriikide 28. asepresident. Ta oli ametis aastail 1913–1921. Ta oli Demokraatliku Partei liige. Thomas R. Marshall oli hariduselt jurist. 1875 alustas ta advokaadipraksist Columbia Citys. 1909–1913 oli ta Indiana osariigi kuberner.
Georg Adelheim

Georg Adelheim (14. oktoober 1884 Tallinn – 20. september 1952 Göttingen) oli Eesti advokaat. Ta lõpetas Tallinna Nikolai Gümnaasiumi, õppis aastatel 1904–1910 Tartu ülikooli õigusteaduskonnas, lõpetas selle cand. jur. astmega, Korporatsioon Estonia vilistlane. Ta oli 1910–1914 kohtuameti kandidaat, osales 1914–1917 Esimeses maailmasõjas 26. Siberi kütirügemendi ohvitserina. Töötas 1918–1920 Berliinis maakohtus ja siis Königsbergis, 1919–1921 vandeadvokaat Tallinnas, 1922–1933 Tallinn-Haapsalu rahukogu liige, 1934–1939 vandeadvokaat Tallinnas, 1939 lahkus baltisakslaste ümberasumisaktsioonis Warthegausse, kus oli 1939–1941 kohtunik. 1941–1944 teenis Eesti kindralkomissariaadis. Ta koostas muu hulgas genealoogilisi teatmeteoseid. Georg Adelheim uuris balti-saksa sugukondade, eriti Tallinna kodanikuperekondade ajalugu, olles ühtlasi Eestimaa Kirjandusliku Ühingu (Tallinnas) genealoogilise sektsiooni esimeheks. Album Estonorum (Tall., 1910), Axel von Gerneti koostatud samanimelise teose (ilm. Tartus 1888) täiendatud väljaanne, „Die Genealogie der alten Familien Revals" (Tallinn, 1925), Heinrich Laurenty (surn. 1692) koostatud materjali ümbertöötatud väljaanne ja 1932 täiendatud väljaanne, "Revaler Ahnentafeln" I—IV, Eine Fortsetzung der Laurenty’schen „Genealogie der alten Familien Revals“ (ibid., I 1929, II 1932, III 1933, IV 1935), „Die Ritterschaftshauptmänner und das Landratskollegium Estlands in Bildnissen" (ibid.. 1932), Tallinna linnaarhiivi toimetisena „Das Revaler Bürgerbuch 1624- 1690 nebst Fortsetzung bis 1710", (ibid., 1933), Institut für Ost- und Südosteuropaforschung. „Das Revaler Bürgerbuch 1710—1786" (Beiträge XIX. ibid., 1934). Tartu Ülikooli üliõpilaskonna teatmik I. Tartu 1986 ADELHEIM, Georg Woldemar, AKADEEMILISE AJALOO-SELTSI TOIMETISED X, Eesti biograafilise leksikoni täiendusköide, Kirjastus Osaühing „LOODUS“, TARTU 1940 TALLINN, lk 5 Georg Adelheim veebisaidil "BBLD - Baltisches biografisches Lexikon digital"
August Allikmäe

August Allikmäe (sünninimi August Weber; 22. aprill 1898 Saru, Võrumaa – 19. november 1987) oli eesti advokaat. Ta lõpetas 1928. aastal Tartu Ülikooli õigusteaduskonna. Ta oli aastail 1929–1935 vandeadvokaadi abi ja 1935–1941 vandeadvokaat Tallinnas. August Allikmäe on maetud Rahumäe kalmistule. Tartu Ülikooli õigusteaduskonna lõpetanute ja õigusteadust õpetanute nimekiri 1919–1989. Tartu: Tartu Ülikool, Eesti Akadeemiline Õigusteaduse Selts, 1989 Kalmistute register HAUDI
Johann Aronson

Johann Aronson (ka Johan Aronson; 3. mai 1879 Tarvastu vald, Viljandimaa – 1947) oli eesti advokaat. Ta õppis Peterburi ülikooli õigusteaduskonnas 1905–1911 (lõpetas). Ta oli koolmeister Tarvastu kihelkonnas, osales esimeses maailmasõjas, oli vandeadvokaat Narvas ja 1919–1941 Tallinnas, ka Tallinna linna juriskonsult. Ta oli taas advokaat Saksa okupatsiooni ajal ja alates 1944 Nõukogude okupatsiooni ajal. Maeti 9. detsembril 1947 Tallinna Metsakalmistule.
Laadruum

Laadruum, ka lastiruum (ka trümm) on ruum laevas, milles veetakse lasti. Lastiruum on ehitatud ja sisustatud, arvestades lasti, mida laev vedama hakkab. Laadruumid paiknevad laeva topeltpõhja ja teki vahel ning mitmetekilistel laevadel ka tekkide vahel vahetekkidel. Tankeri laadruumid on tankid. Erisuguse – tükk-, puist-, külmutatud või jahutatud – lasti veoks sisustatakse laadruumid erinevalt.
Johann Arro (advokaat)

Johann Arro (ka Johan Arro; 1888 Tartu – 2. märts 1942 Unžlagi vangilaager, Gorki oblast, Venemaa) oli eesti advokaat. Ta oli 1921–1929 vandeadvokaadi abi Tallinnas ja 1929–1940 vandeadvokaat Tallinnas. Arreteeriti NKVD poolt 22. veebruaril 1941 Tallinnas, suri vangistuses Unžlagi laagris Gorki oblastis. Eesti kommunismiohvrid 1940–1991
Johann Daugull

Johann Daugull (4. veebruar 1867 Tartu – 7. juuli 1936) oli eesti advokaat. Johann Daugull lõpetas 1884. aastal Tartu kubermangugümnaasiumi ja 1891. aastal Tartu ülikooli õigusteaduskonna (cand. jur.) Ta oli kohtuametnik Saratovis, 1892. aastal määrati ta kohtuametikandidaadiks Saratovi Ringkonnakohtu juurde ja Astrahani kubermangus, kus oli 1894. aastast Saratovi kohtupalati sekretäri abiks. 1896. aastal nimetati ta Nikolajevkas (Astrahani kubermangus) linnakohtunikuks. Asus 1899 Tallinna, oli seal kuni surmani vandeadvokaat. Aastatel 1902–1906 oli ta Tallinna Linnavalitsuse liige. 1919. aastal oli ta Vannutatud Advokaatide Nõukogu asutajaliige. EESTI VABARIIGI VANNUTATUD ADVOKAATIDE NÕUKOGU 1936. a. ARUANNE, Trükikoda „Estotrükk" Tallinn, S. Karja 8. 1937. lk 12. IN MEMORIAM - 7. juulil 1935. a. suri Tallinnas vannutatud advokaat Johann Daugull
Rauna piirkond

Rauna piirkond (läti keeles Raunas novads) oli 1. järgu haldusüksus Lätis. Läti Rahvastikuregistri andmetel oli 1. jaanuaril 2012 Rauna piirkonna elanikest lätlasi 89,27%, venelasi 5,33%, valgevenelasi 2,29%, poolakaid 1,50% ja teistest rahvustest inimesi 1,61%. Piirkond moodustati 2009. aastal Cēsise rajooni Rauna ja Drusti vallast. 2021. aastal liideti Rauna piirkond Smiltene piirkonnaga. Rauna piiskopilinnus Läti statistika keskamet, vaadatud 15.06.2021. Iedzīvotāju reģistra statistika uz 01.01.2012. Pilsonības un migrācijas lietu pārvalde.  Rauna piirkond – pildid, videod ja helifailid Wikimedia Commonsis
Tiiger

Tiiger (Panthera tigris) on kaslaste sugukonda pantri perekonda kuuluv imetaja. Tiigrid eelistavad saakloomi jahtida öösel. Eelistatuimad saakloomad on pühvlid ja hirved, ent ta rahuldub ka ahvide, madude, konnade, kilpkonnade või termiitidega. Ta oskab ka kala püüda. Mõnikord sööb tiiger ka okassigu. Emasloom kasvatab 2–4 kutsikat kaks aastat. Selle aja jooksul ta uusi kutsikaid ei saa. Umbes pooled poegadest surevad enne täisealiseks saamist. Väga palava ilmaga armastab ta end vees karastada – tiiger on hea ujuja. Öösel on tiiger väga hõivatud: ta peab vahetpidamata kontrollima oma valduse piire, märgistades neid korduvalt uriini ja väljaheidetega. Jahti peab ta samuti öösel. Tiigri päevad mööduvad puhates. Amuuri tiiger Panthera tigris altaica Bali tiiger Panthera tigris balica † Bengali tiiger Panthera tigris tigris Indohiina tiiger Panthera tigris corbetti Jaava tiiger Panthera tigris sondaica † Kaspia tiiger ehk turaani tiiger Panthera tigris virgata † Lõunahiina tiiger Panthera tigris amoyensis Malai tiiger Panthera tigris jacksoni Sumatra tiiger Panthera tigris sumatrae Panthera tigris trinilensis † Liiger  Tiiger – pildid, videod ja helifailid Wikimedia Commonsis "Tiger | Facts, Information, Pictures, & Habitat | Britannica". www.britannica.com (inglise). 14. november 2023. Vaadatud 18. novembril 2023.
Tokyo Tower

Tokyo Tower on tele- ja vaatetorn Jaapanis Tōkyōs Minato eriringkonnas. See on 332,5 meetrit kõrge. See on kõrguselt teine rajatis Jaapanis. Selle kuju on inspireeritud Eiffeli tornist. 2008. aasta seisuga oli seda alates avamisest külastatud 157 miljonit korda. Tokyo Skytree Guangzhou Tower nytimes.com vaadatud 17.10.11 Tokyo Toweri ametlik koduleht (inglise keeles)  Tokyo Tower – pildid, videod ja helifailid Wikimedia Commonsis
496

◄ | 4. sajand | 5. sajand | 6. sajand | ► ◄ | 460. aastad | 470. aastad | 480. aastad | 490. aastad | 500. aastad | 510. aastad | 520. aastad | ► ◄◄ | ◄ | 492 | 493 | 494 | 495 | 496 | 497 | 498 | 499 | 500 | ► | ►► 496. aasta Frangi riigi rajanud kuningas Chlodovech I võttis vastu katoliku usu, tagades sellega oma riigile kiriku toetuse. ... 19. november – Gelasius I, paavst
477

◄ | 4. sajand | 5. sajand | 6. sajand | ► ◄ | 440. aastad | 450. aastad | 460. aastad | 470. aastad | 480. aastad | 490. aastad | 500. aastad | ► ◄◄ | ◄ | 473 | 474 | 475 | 476 | 477 | 478 | 479 | 480 | 481 | ► | ►► 477. aasta Vana-Rooma konsuliteks olid Flavius Basiliscus ja Armati. Vandaalid on oma võimu tipul, pärast Gensericu surma saab kuningaks tema poeg Huneric. ... ... Genseric, vandaalide kuningas
Friedrich Wilhelm Treuer

Friedrich Wilhelm Treuer (4. oktoober / 16. oktoober 1835 Paldiski – 20. detsember 1917 / 2. jaanuar 1918) oli Eesti vaimulik. Ta õppis aastatel 1846–1853 Tallinna gümnaasiumis. Tartu Ülikoolis õppis ta aastatel 1855–1859. Pärast ülikooli lõpetamist töötas ta õpetajana Tallinnas. Ordineeriti õpetajaks 23. juulil / 4. augustil 1861. Ta oli aastatel 1861–1864 Kadrina Katariina koguduse adjunktõpetaja. Aastatel 1864–1876 oli ta sama koguduse õpetaja. Lahkus ametist haiguse tõttu 2. detsembril / 14. detsembril 1876. Liivi Aarma Põhja-Eesti vaimulike lühielulood 1525-1885 Tallinn 2007
Eritrea riigipeade loend

Eritrea riigipeade loend loetleb Eritrea riigipead alates iseseisvumisest 1993. aastal.
Pime keskaeg

Pime keskaeg on eelkõige inglise keeles (Dark Ages) kasutatav nimetus perioodile Lääne-Rooma keisririigi langemisest kuni Karolingide renessansini, s.o. ligikaudu 6. kuni 10. sajandini. Ajajärgu pimedus ei tähenda siinses kontekstis mitte hinnangut, vaid viitab informatsiooni vähesusele selle ajaperioodi kohta. Nimetus pärineb ladinakeelsest väljendist saeculum obscurum, mida kirikuajaloolane Cesare Baronio kasutas esmalt perioodi (10.–11. sajandini) kohta paavstluse ajaloos. Periood langeb kokku Heribert Illigi poolt esitatud ebateadusliku ideega fantoomajast, mida polevat kunagi eksisteerinud ja mis olevat tagantjärele kronoloogiasse lisatud. 476. aasta
522

◄ | 5. sajand | 6. sajand | 7. sajand | ► ◄ | 490. aastad | 500. aastad | 510. aastad | 520. aastad | 530. aastad | 540. aastad | 550. aastad | ► ◄◄ | ◄ | 518 | 519 | 520 | 521 | 522 | 523 | 524 | 525 | 526 | ► | ►► 522. aasta Amalaric nimetati läänegootide kuningaks. Vana-Rooma konsuliteks olid Symmachus ja Boëthius. ... ...
Ida-Timori riigipeade loend

Ida-Timori riigipeade loend loetleb Ida-Timori riigipead aastatel 1975–1978 ja alates taasiseseisvumisest 2002. aastal.
Hageri kirik

Hageri Lambertuse kirik on kirik Hageri kihelkonnas Harjumaal, tänapäevase haldusjaotuse järgi Hageris Kohila vallas Rapla maakonnas. Kirikut kasutab Hageri Lambertuse kogudus. Hageri esimese kiriku laskis ehitada Taani valitsus ajavahemikus 1219–1254; täpse aja kohta andmed puuduvad, järeldada võib, et hoone oli 13. sajandist pärinev kellatornita kivihoone. Esimest korda on allikais mainitud Hageri Lamberti kirikut ja preestrit 1424. aastal. Põhjasõda jättis Hageri kiriku puutumata, kuid 8. mail 1710 süttis ta kahjutulest ja nii rängalt, et kolm aastat peeti jumalateenistusi Sutlema mõisas. Kiriku ülesehitamist alustati õpetaja Joachim Nicolaus Wilckeni ajal 1713. aastal ja kirik valmis 1726. aastal. Eesti rahvusliku kirjanduse looja Friedrich Reinhold Kreutzwald leeritati Hageri kirikus. Kuna koguduse liikmete arv oli kasvanud, siis asuti 1891. aastal uut (praegust) kirikut ehitama. Kiriku projekteeris arhitekt Erwin Bernhardt, see valmis 1892. aastal ning selle pühitses 13. septembril 1892 Eestimaa kindralsuperintendent Magnus Heinrich Ferdinand Hörschelmann. 2011. aastal lõpetati kirikus oreli restaureerimine. Kiriku interjöör Oreliprospekt Hageri kiriku altar Tiiu Pikkur. Peapiiskop pühitses Hageri kiriku oreli ja liturgilised gobeläänid. Eesti Kirik, 11. september 2011 Hageri kirik kultuurimälestiste riiklikus registris Info kiriku kohta EELK veebis Hageri Lamberti kirik (eestigiid.ee)
Khumiso Ikgopoleng

Khumiso Stephen Ikgopoleng (sündinud 5. detsembril 1979) on Botswana endine poksija. Ikgopoleng osales sulgkaalus (kuni 57 kg) 2004. aasta Ateena olümpiamängude poksivõistlustel, kuid kaotas oma kohtumise 2. ringis ja jäi edasisest medaliheitlusest välja ning kukk-kaalus (kuni 54 kg) 2008. aasta Pekingi olümpiamängude poksivõistlustel, kuid kaotas oma kohtumise veerandfinaalis hilisemale kuldmedali- ja olümpiavõitjale Badar-Uugan Enkhbatynile (Mongoolia) ja jäi edasisest medaliheitlusest välja. 28. suveolümpiamängude poksivõistlus. Ateena 2004. Tulemused inglise keeles 29. suveolümpiamängude poksivõistlus. Peking 2008. Tulemused inglise keeles Khumiso Ikgopoleng veebisaidil Olympedia (inglise)
Ajalooline krahvkond

Ajaloolised krahvkonnad Inglismaal on muistsed Inglismaa allüksused Suurbritannias, mida on aastasadu kasutatud eri eesmärkidel, eelkõige kohtukorralduseks, maksude kogumiseks ja sõjaväe korraldamiseks. Hiljem on need olnud aluseks kohalike omavalitsuste loomisel ja parlamendi valimisel. 1888. aastal moodustati kohalike omavalitsuste õigusaktiga Inglismaal 1889. aastal halduskrahvkonnad (administrative counties) ja krahvkond-linnad (county boroughs). Kuid vaatamata sellele, et ajaloolised krahvkonnad ei oma enam haldusfunktsioone, on need jätkuvalt piirkonna kultuuri- ja spordielu ühendaja rollis. Ajaloolisi krahvkondi on Inglismaal kokku 39.
Tervikomavalitsus (Inglismaa)

Tervikomavalitsus Inglismaal (inglise keeles unitary authorities of England) on haldus- ja omavalitsusüksus Suurbritannias Inglismaal, kus krahvkonnatasandi ja ringkonnatasandi haldusfunktsioonid on ühitatud. Põhiliselt loodi tervikomavalitsused Inglismaal 1990. aastail. Kokku on neid 55 (2009). Tervikomavalitsused katavad vaid osa Inglismaa territooriumi (vaata kaardilt). Tervikomavalitsused võivad täiendavalt omada borough' või city staatust, kuid mingeid täiendavaid õigusi see staatus tervikomavalitsusele ei lisa. Scilly saared, mida loetakse eripiirkonnaks (sui generis staatusega) võib lugeda tervikomavalitsusega sarnase staatusega omavalitsusüksuseks. Ka peamistes linnastutes moodustatud 36 linnkrahvkonna linnaosa (metropolitan boroughs) on sisuliselt tervikomavalitsuse funktsioonidega.
Kõpu kirik

Kõpu Peetri kirik on EELK Viljandi praostkonna kirik Viljandi maakonnas Kõpu vallas Kõpus. Kirikut kasutab Kõpu Peetri kogudus. Kirikus on umbes 200 istekohta. Kiriku ehitus algas 1821. aastal ja valmis 1825. aastal. 1906. aastal asendati algne puust torn kivist torniga. 1999. aasta suvel renoveeriti kirikuhoone katus. Orelimeister Guido Knauffi mõningatel andmetel 1860. aastatel, teiste andmete järgi 1882. aastal valminud orel on üks selle meistri Eesti orelitest. Säilinud on veel Viljandi Pauluse ja Kolga-Jaani kiriku orel. 2007. aastal lõppes pilli restaureerimine. Kirikutekstiilide kavandite autor ja tööde tegija on kunstnik Reet Talimaa. 125-aastane Kõpu Peetri kiriku orel sai korda[alaline kõdulink], Sakala, 13. oktoober 2007 Aime Jõgi, Kõpu kirikutekstiilides peegeldub metsaviirg[alaline kõdulink], Sakala, 7. jaanuar 2006  Kõpu kirik – pildid, videod ja helifailid Wikimedia Commonsis Kõpu kirik kultuurimälestiste riiklikus registris
Mtshetha-Mthianethi piirkond

Mtshetha-Mthianethi piirkond on 1. järgu haldusüksus (piirkond) Gruusias. Piirkonna ISO 3166 kood on GE-MM. Regioon jaguneb halduslikult Dušethi rajoon Kazbegi rajoon Mtshetha rajoon Thianethi rajoon Ahhalgori rajoon (end Leningori rajoon; asub Lõuna-Osseetia alal)
Loom

Looma all mõeldakse filosoofias ja üldkeeles bioloogia seisukohast loomade hulka arvatavat elusolendit, kes ei ole inimene. Looma ja inimese eristusel põhinevad mitmed distsipliinid: Loomapsühholoogia Veterinaaria Loomade kommunikatsioon
Kantar Emor

Kantar Emor (2016. aastani TNS Emor) on 1990. aastal loodud Eesti turundusuuringute ja konsultatsioonide pakkuja. Ettevõtte ärinimi on AS Emor. Alates 2001. aasta algusest kuulub Emor üleilmsesse turundusteabe kontserni Kantar. Kantar Emor koduleht Kantari veebileht
Suur-Londoni linnastu

Suur-Londoni linnastu (inglise keeles Greater London Urban Area) on linnastu Suurbritannias Inglismaal, mis hõlmab suurema osa Suur-Londoni regiooni haldusalast (välja arvatud mõned külad ja maapiirkonnad) ja väljaspool regiooni halduspiiri Ida-Inglismaa ja Kagu-Inglismaa regioonidesse kuuluvaid külgnevaid tiheasustusega alasid. Linnastu väline piir jääb Metropolitan Green Beltist sissepoole, seetõttu on ta väiksem London commuter belti piiridest. Statistika keskvalitsuse andmetel kuulus linnastusse 2001. aastal 50 asulat. Elanikke 8 505 000 (2005). Pindala 1623,3 km² (2001).
Kõpu kirik (täpsustus)

Kõpu kirik on mitme Eestis olnud või eksisteeriva kiriku nimetus: Kõpu kirik Hiiu maakonnas (valminud 1887, hävinud) Kõpu õigeusu kirik-koolimaja Hiiu maakonnas (valminud 1909) Pootsi-Kõpu Kolmainu kirik õigeusu kirik Pärnu maakonnas, Tõstamaa vallas (valminud 1873) Kõpu Peetri kirik Viljandi maakonnas (valminud 1825)
Rutland

Rutland on krahvkond Inglismaa keskosas. Rutland on nii pindalalt kui rahvaarvult Inglismaa väikseim ajalooline krahvkond. Haldusüksusena on Rutland tervikomavalitsus. Krahvkonnas on 2 linna: Oakham ja Uppingham. Rutlandi koduleht
Johann Arro

Johann Arro (25. aprill 1865 Polli vald, Viljandimaa – 24. veebruar 1928) oli Eesti riigikohtunik. Ta lõpetas 1895. aastal Tartu ülikooli õigusteaduskonna, Eesti Üliõpilaste Seltsi vilistlane. Ta oli vandeadvokaat Riias kuni 1919, aastani, 1919 kohtu-uurija Tallinnas, 1920–1928 riigikohtunik, alates 1922. aastast abiesimees.
Silicon Valley piraadid

"Silicon Valley piraadid" (inglise Pirates of Silicon Valley) on 1999. aastal ilmunud Ameerika Ühendriikide film, mis põhineb Paul Freibergeri ja Michael Swaine'i raamatul "Fire in the Valley: The Making of The Personal Computer". Film jutustab personaalarvuti tekkimisest ja arengust ning Apple ja Microsofti konkurentsist. Peaosi mängivad Anthony Michael Hall (kehastab Bill Gatesi) ja Noah Wyle (kehastab Steve Jobsi). Homebrew Computer Club Silicon Valley piraadid andmekogus IMDb (inglise)
Nikolai von Baggehufvudt

Nikolai von Baggehufvudt (27. august/4. september 1872 Peterburi – 2. detsember 1939) oli Eesti advokaat. Ta lõpetas 1872. aastal Peterburi õigusteadusliku kooli. Ta teenis Vene kohtuministeeriumis, oli 1911–1917 Peterburi ringkonnakohtu liige. Riiginõunik. Eestisse tulnud, oli ta Scheeli panga ametnik, alates 1925. aastast kuni surmani vandeadvokaat Tallinnas. Väljavõte Eestimaa rüütelkonna genealoogilisest käsiraamatust